UPUTA ZA PRIJAVITELJE ŠTETA U POLJOPRIVREDI


Štete se prijavljuju na zakonom propisanom Obrascu PN koji mora biti popunjen i ovjeren potpisom.

Obrazac se popunjava prema sljedećim uputama:

ŽUPANIJA: upisati Međimurska županija.
GRAD/OPĆINA: upisati Grad Čakovec.
VRSTA PRIRODNE NEPOGODE: upisati Suša.

Prijavitelj štete: upisati ime i prezime fizičke osobe, odnosno naziv pravne osobe koja podnosi prijavu štete.
OIB: upisuje se OIB prijavitelja štete.
Adresa prijavitelja štete: upisuje se adresa prebivališta/boravišta prijavitelja štete, odnosno sjedište pravne osobe.
Adresa imovine na kojoj je nastala šteta: upisati Čakovec.
Kontakt: Upisuje se kontakt podatak prijavitelja štete – broj telefona, broj mobitela ili e-mail.
MIBPG: upisati MIBPG (Matični identifikacijski broj poljoprivrednog gospodarstva).

Broj ARKOD čestice za koju se prijavljuje šteta/broj katastarske čestice: broj ARKOD čestice potrebno je upisivati po brojevima u ovoj rubrici, te ih je potrebno obavezno označiti na Listu B Zahtjeva. 

Prijavljujem štetu na imovini (zaokružiti): ukoliko se šteta odnosi na smanjenje prinosa, potrebno je označiti broj 8.

Opis imovine na kojoj je nastala šteta: upisati kulturu za koju se prijavljuje šteta, ukupnu površinu u ha i postotak štete. Ukoliko se prijavljuje više kultura potrebno je za svaku kulturu zasebno navesti podatke. 
PRIMJER: kukuruz – 2,00 ha – 50%; krumpir – 1,50 ha – 50 %. 

Ukupni iznos prve procjene štete: obavezno upisati procjenu štete u EUR. 
NAPOMENA: Prijavitelj upisuje vlastitu procjenu iznosa štete u EUR.

Također, potrebno je na Obrascu obavezno zaokružiti da li je šteta koja se prijavljuje osigurana ili nije.

